钦定古今图书集成/明伦汇编/氏族典/第619卷 > 《凌迪知万姓统谱》 > 叱列延庆
## 钦定古今图书集成/明伦汇编/氏族典/第619卷 > 《凌迪知万姓统谱》 > 叱列延庆

按《魏书叱列延庆传》：“延庆，代西部人也。少便弓马，有
胆力。正光末，除直，后隶大都督李崇北代。后随尔朱
荣入洛，仍从荣讨葛荣于相州。延庆，世隆姊婿也，荣
亲遇之。葛荣既擒，除使持节抚军将军、光禄大夫，假
镇东将军、都督西部第一领民酋长，封永宁县开国
伯。永安二年，以本将军除恒州刺史。普泰初，世隆得”
志，特见委重。迁散骑常侍、车骑将军、仪同三司，又进
骠骑大将军，开府，馀如故。寻除都督恒、云、燕、朔四州
诸军事、大都督，兼尚书左仆射、山东行台、北海郡开
国公。时幽州刺史刘灵助以庄帝幽崩，遂举兵倡义，
进屯于定州之安固。世隆以延庆与大都督侯渊讨
灵助，战于城北，遂破擒之。仍兼尚书左仆射，为《恒、云、
燕、朔》行台。又除使持节、侍中、都督恒、云、燕、朔、定五州
诸军事、定州刺史，馀如故。韩陵战败，延庆北降。齐献
武王入洛，以罪诛之。